**Stillingsopslag**

**National Koordinator-funktion, Dansk Børnemedicin Netværk (DanPedMed)**

Hermed ansøges om en medarbejder til en nyoprettet deltidsstilling som koordinator for Dansk Pædiatrisk Medicinnetværk (DanPedMed). Stillingen udgør 1/6 del årsværk, svarende til gennemsnitligt 5-6 timer ugentligt.

DanPedMed er et nationalt netværk for forskere, der arbejder med forskning i medicin til børn. Stillingen er oprettet i samarbejde med Danske Regioner, Dansk Pædiatrisk Selskab (DPS), og Dansk Klinisk Farmakologisk Selskab (DKFS).

DanPedMed et tæt knyttet til Danske Regioners ”Én Indgang”, der etablerer kontakt til medicinalindustri og andre interessenter, der ønsker at udføre forskning i medicin til børn i Danmark. Derudover samarbejder DanPedMed med det skandinaviske medicinnetværk NorPedMed.

Stillingen indeholder følgende arbejdsopgaver:

* Koordineringsopgaver, der sikrer at netværket fungerer som en samlet enhed, herunder planlægning og facilitering af fagligt relevante møder og møder i styregruppen for DanPedMed (bestående af medlemmer fra DPS, DKFS og Danske Regioner).
* Effektiv håndtering og koordinering af feasibilityhenvendelser fra industrien for den samlede gruppe af klinikere.
* Have et overblik over samarbejdspartnere og sikre et overblik over feasibilities af de forsøg som køres i netværket.
* Have et løbende fokus på optimale processer og systemer og stå for udarbejdelsen/vedligeholdelsen af input til en hjemmeside for netværket.
* Være netværkets primære kontaktperson, som skal sikre at netværket fremstår som én interessent overfor diverse samarbejdspartnere
* Sikre, at netværket kan holde en tæt relation til det nationale netværk ”Èn indgang for industrien til kliniske forsøg” samt sikre vidensdeling og samarbejde med relevante forskernetværk, herunder NorPedMed.

Arbejdssted: Funktionen som national koordinator for DanPedMed retter sig mod hele Danmark. Stillingen knytter sig derfor ikke til én region, men vil ansættelsesmæssigt være forankret i den region hvor vedkommende, der rekrutteres, i forvejen er ansat.

Kvalifikationer:

* Relevant sundhedsfaglig uddannelse (læge, sygeplejerske,farmaceut, farmakonom.)
* Erfaring med forskningsprojekter indenfor kliniske forsøg med medicin til børn påkrævet
* Fagligt velfunderet med indgående kendskab til pædiatrisk farmakologisk forskning og pædiatri
* Gerne erfaring med samarbejde med industrien
* Brænde for processer og for at sikre udarbejdelse af optimale processer og systemer
* Gode samarbejdsevner, loyalitet, åbenhed og robusthed med henblik på at løse de foreliggende opgaver
* Gode IT-kundskaber og vilje til evt at lære nye IT-systemer påkrævet

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Den Nationale Koordinator arbejdsopgaver, flere detaljer**

* Input til netværkets engelske hjemmeside, herunder generering af input og samarbejde med ”En Indgang”/Danske Regioner
* DanPedMeds primære kontaktpunkt
	+ kontaktperson til industrien vedr. feasibility henvendelser
	+ kontaktperson til ”En Indgang” vedr. status og sparring på processer, hemmeligholdelseserklæringsudarbejdelse, kommunikation m.v.
	+ kontaktperson til NorPedMed
* Koordinering af feasibility henvendelser fra industrien
	+ Korrespondance med industri vedrørende proces
	+ Sikrer at forsøgsinformation sendes ud til alle netværkets medlemmer, indhentning af CDA (hvis påkrævet), indsamling af svar fra alle medlemmer og afsendelse af et samlet svar til industrien
	+ Vedligeholdelse af oversigt over/statistik over feasibility henvendelser samt opfølgning på disse
* Planlægning/koordinering af møder i DanPedMed
	+ Udarbejdelse af agendaer, præsentationer og referater og evt mødeledelse af styregruppemøder fire gange årligt
	+ I samarbejde med DanPedMed styregruppen stå for planlægning af netværkets årsmøder, herunder invitationer og agenda, kommunikation med indlægsholdere og praktisk afholdelse samt referat
* Tovholder for/”driver” af diverse aktiviteter i DanPedMed
	+ Koordinering på tværs af hospitaler, hvor dette er relevant
	+ Udarbejdelse af diverse templates og tværgående oversigter
* Optimering af processer, herunder eksempelvis processer for feasibility og forhandling af samarbejdskontakter, ved at sikre samarbejde herom mellem investigatorer og industripartnere

Ansøgningen sendes senest d. 26/2-2016

til:

Dansk Pædiatrisk Selskab

Dorte Vestergaard, formandssekretær,

webredaktoer@paediatri.dk

Yderligere oplysninger om stillingen kan fås ved henvendelse til formand for Dansk Pædiatrisk Selskab,

Pernille Mathiesen, pemt@regionsjaelland.dk, tlf 22 70 74 90

Ansættelsessamtaler vil foregå eftermiddag/aften i uge 9 eller 10, primært d. 4/3. Ansøgere vest for Storebælt vil evt kunne deltage i jobsamtale via Skype